**Navodilo za izpolnjevanje obrazca**

|  |  |
| --- | --- |
| **Napoved / sprememba napovedi** | *Označi se, ali gre za napoved* *prejema trošarinskih izdelkov, sproščenih v porabo za komercialni namen ali spremembo napovedi prejema pošiljke za komercialni namen.* |
| **1. Prejemnik** | *Vpišejo se ustrezni podatki (naziv pravne osebe oziroma fizične osebe z dejavnostjo, sedež oziroma naslov, davčna številka, matična številka, kontaktna oseba, elektronski naslov in telefonska številka vložnika).* |
| **2. Pošiljatelj** | *Označi se status pošiljatelja (certificirani pošiljatelj/začasno certificirani pošiljatelj/odpremlja zemeljski plin ali trda goriva) in vpišejo ustrezni podatki. V primeru, da se označi certificirani pošiljatelj se vpiše tudi njegova trošarinska številka. V primeru označitve začasno certificiranega pošiljatelja, trošarinsko številko vnese davčni organ naknadno. V primeru označitve, da se odpremlja zemeljski plin ali trda goriva, se trošarinska številka ne vpiše.* |
| **3. Podatki o vrsti trošarinskih izdelkov** | *V stolpec (1) se označi, če gre za prejem od osebe, ki izpolnjuje pogoje za malega proizvajalca.*  *V stolpec (2) se vpišejo tarifne oznake, stolpcu (5) z oznakami trošarinskih izdelkov iz EMCS izpolni davčni organ.*  *V stolpec (3) se vpišejo količine v ustrezni merski enoti.*  *Stolpec (4) izpolni davčni organ.*  *Stolpec (5) izpolni davčni organ.*  *V zadnji stolpec »IV. energenti« točke 9, se obvezno vpiše namen uporabe drugih energentov.*  *Energenti, navedeni v »III. energenti«, »IV. trda goriva« in »V. biogoriva«, ki glede na svoje značilnosti niso naprodaj in se ne uporabljajo za pogonski namen ali kot gorivo za ogrevanje oziroma glede na namen uporabe niso pogonsko gorivo ali gorivo za ogrevanje, se vpisujejo v »VI. drugi energenti«, točka 9.2.*  *V »VI. drugi energenti«, točke 9.1. se vpisujejo energenti, za katere se plačuje trošarina glede na namen uporabe po znesku, ki je predpisan za enakovredno pogonsko gorivo ali gorivo za ogrevanje.*  *Trda goriva, ki se uporabljajo kot pogonsko gorivo ali gorivo za ogrevanje se vpišejo v »IV. trda goriva«.*  *Trda goriva, ki glede na svoje značilnosti niso naprodaj in se ne uporabljajo za pogonski namen ali kot gorivo za ogrevanje oziroma glede na namen uporabe niso pogonsko gorivo ali gorivo za ogrevanje, se vpišejo v »VI. drugi energenti«, točka 9.2.*  *V »III. energenti«, točka 4. zemeljski plin, se vpiše utekočinjeni ali stisnjeni zemeljski plin.* |
| **4. Vrsta plačila** | *Kadar se prejemajo trošarinski izdelki, za katere bo nastal trošarinski dolg (stopnja trošarine različna od 0) se označi vrsta plačila, in sicer ali bo za prejete trošarinske izdelke predložen instrument zavarovanja plačila trošarine, v višini trošarinskega dolga ali bo plačana trošarina na prehodni davčni podračun, sicer se ne označi (kot npr. za trda goriva iz »VI. drugi energenti«, točka 9.2. in zemeljski plin za pogon vozil iz »III. energenti«, točka 4.3. ter utekočinjeni naftni plin namenjen za ogrevanje iz »III. energenti« točka 3.2. (stopnja trošarine 0)).* |
| **5. Drugi podatki** | *Vpiše se sklicna številka pošiljke, datum odpreme in datum prejema. V primeru, da se označi trditev »Strinjamo se, da se na elektronski naslov, naveden na kontaktnih podatkih, posreduje obvestilo o uspešno predloženem dokumentu in obvestilo o dodeljeni trošarinski številki začasno certificiranega prejemnika«, bo vložnik prijave na vpisan e-naslov obveščen o uspešno predloženem dokumentu in dodeljeni trošarinski številki.* |